รายงานการประชุมสภาเทศบาลเมืองตากใบ
สมัยสามัญ สมัยที่ 2 ครั้งที่ ๑ ประจำปี ๒๕๖6
วันอังคาร ที่ 30 พฤษภาคม ๒๕๖6 เวลา ๐๙.๓๐ น.
ณ ห้องประชุมชลธารา สำนักงานเทศบาลเมืองตากใบ

ผู้มาประชุม

|  |  |  |  |
| --- | --- | --- | --- |
| ลำดับ | ชื่อตัว - ชื่อสกุล | ตำแหน่ง | ลายมือชื่อ |
| ๑ | นางสาวนูรลีนา ยูนุสวังษา | ประธานสภาเทศบาล | นูรลีนา ยูนุสวังษา |
| ๒ | นายดือราแม ตีมะซา | รองประธานสภาเทศบาล | ดือราแม ตีมะซา |
| ๓ | นายอาเฟนดี บินปูเต๊ะ | สมาชิกสภาเทศบาล | อาเฟนดี บินปูเต๊ะ |
| 4 | นายมูฮัมหมัดอิมรอนห์ ยะโก๊ะ | สมาชิกสภาเทศบาล | มูฮัมหมัดอิมรอนห์ ยะโก๊ะ |
| 5 | นายซะอูรี เจ๊ะบอสู | สมาชิกสภาเทศบาล | ซะอูรี เจ๊ะบอสู |
| 6 | นายมาอุเซ็ง มามะ | สมาชิกสภาเทศบาล | มาอุเซ็ง มามะ |
| 7 | นายมูหามัดสานีย์ อูเซ็ง | สมาชิกสภาเทศบาล | มูหามัดสานีย์ อูเซ็ง |
| 8 | นายมะราวี สะนิ | สมาชิกสภาเทศบาล | มะราวี สะนิ |
| 9 | นายนิอาซูวัน นิมะ | สมาชิกสภาเทศบาล | นิอาซูวัน นิมะ |
| ๑0 | นายเดนอัสรี อูเซ็ง | สมาชิกสภาเทศบาล | เดนอัสรี อูเซ็ง |
| ๑1 | นายอาลี อายาริฮา | สมาชิกสภาเทศบาล | อาลี อายาริฮา |
| ๑2 | นายอาสมัน ดาโอ๊ะ | สมาชิกสภาเทศบาล | อาสมัน ดาโอ๊ะ |
| ๑3 | นายอุสมัน ยะโก๊ะ | สมาชิกสภาเทศบาล | อุสมัน ยะโก๊ะ |
| ๑4 | นายอาเร๊ะ มาน๊ะ | สมาชิกสภาเทศบาล | อาเร๊ะ มาน๊ะ |
| ๑5 | นายจิรยุทธ เจะมุ | สมาชิกสภาเทศบาล | จิรยุทธ เจะมุ |

ผู้ไม่มาประชุม

|  |  |  |  |
| --- | --- | --- | --- |
| ลำดับ | ชื่อตัว - ชื่อสกุล | ตำแหน่ง | ลายมือชื่อ |
| ๑ | นายมะทรามี เจ๊ะเลาะ | สมาชิกสภาเทศบาล | ลาไปประกอบพิธีฮัจย์ |
| ๒ | นายสุริยา มามุ | สมาชิกสภาเทศบาล | ลา |
| ๓ | นายกามารูเด็ง มูดอ | สมาชิกสภาเทศบาล | ลา |

ผู้ร่วมประชุม

|  |  |  |  |
| --- | --- | --- | --- |
|  ลำดับ | ชื่อตัว - ชื่อสกุล | ตำแหน่ง | ลายมือชื่อ |
| ๑ | นายซันตารา นูซันตารา | นายกเทศมนตรี | ซันตารา นูซันตารา |
| ๒ | นายธีรวุฒิ แวยูโซ๊ะ | รองนายกเทศมนตรี | ธีรวุฒิ แวยูโซ๊ะ |
| ๓ | นายมะนาเซ มูดอ | รองนายกเทศมนตรี | มะนาเซ มูดอ |
| ๔ | นายอับดุลมาน๊ะ แวนาซา | รองนายกเทศมนตรี | อับดุลมาน๊ะ แวนาซา |
| ๕ | นายสุทักษ์ ยายอ | เลขานุการนายกเทศมนตรี | สุทักษ์ ยายอ |
| ๖ | นายมาฮาเดร์ มะแซ | เลขานุการนายกเทศมนตรี | มาฮาเดร์ มะแซ |
| ๗ | นายมาฮามะ สะมะแอ | ที่ปรึกษานายกเทศมนตรี | มาฮามะ สะมะแอ |
| 8 | นางสาวเจ๊ะรอบีย๊ะ เจ๊ะเด็ง | รองปลัดเทศบาล | เจ๊ะรอบีย๊ะ เจ๊ะเด็ง |
| 9 | นายภิบาล อันทานุวัฒน์ | ผู้อำนวยการกองช่าง | ภิบาล อันทานุวัฒน์ |
| 10 | นางสาวอรอมล อินทรสุวรรณ | นิติกร | อรอรมล อินทรสุวรรณ |
| ๑1 | นางนภาพร ภู่ผล | เจ้าพนักงานธุรการชำนาญงาน | นภาพร ภู่ผล |
| ๑2 | พันจ่าเอกโสรส ฤทธิ์กำลัง | เจ้าพนักงานป้องกันฯ | โสรส ฤทธิ์กำลัง |
| 13 | จ่าเอกวีระพงศ์ ทองคณารักษ์ | นักจัดการงานเทศกิจฯ | วีระพงศ์ ทองคณารักษ์ |
| ๑4 | นางซารีนิง เจ๊ะแว | หัวหน้าฝ่ายปกครอง | ซารีนิง เจ๊ะแว |
| 15 | นางสาวกาญจนา รอฮิม | หัวหน้าฝ่ายอำนวยการ | กาญจนา รอฮิม |
| 16 | นางดุษฎี แก้วเมฆ | หัวหน้าฝ่ายบรรจุแต่งตั้งฯ | ดุษฎี แก้วเมฆ |

ผู้ร่วมประชุม(ต่อ)

|  |  |  |  |
| --- | --- | --- | --- |
|  ลำดับ | ชื่อตัว - ชื่อสกุล | ตำแหน่ง | ลายมือชื่อ |
| 17 | นายมัลวาซี ศิริฮาซัน | ผู้อำนวยการกองสาธารณสุข | มัลวาซี ศิริฮาซัน |
| 18 | นางปารวี สำเร | ผู้อำนวยการกองการศึกษา | ปารวี สำเร |
| 19 | นางอรทัย รังเสาร์ | หัวหน้าฝ่ายบริหารงานทั่วไป | อรทัย รังเสาร์ |
| 20 | นายสมประสงค์ วีระวัฒน์ | หัวหน้าสำนักปลัดเทศบาล | สมประสงค์ วีระวัฒน์ |
| 21 | นายวสันต์ ขวัญสืบ | วิศวกรโยธาชำนาญการพิเศษ | วสันต์ ขวัญสืบ |
| 22 | นางสุเพียงพิศ แดงเตี้ย | ผู้อำนวยการกองคลัง | สุเพียงพิศ แดงเตี้ย |
| 23 | นางมัลลิกา ชูรักษ์ | หัวหน้าฝ่ายส่งเสริมการศึกษา | มัลลิกา ชูรักษ์ |
| 24 | นางสาวฟาริดา หลำเบ็ลส๊ะ | ผู้อำนวยการกองสวัสดิการสังคม | ฟาริดา หลำเบ็ลส๊ะ |
| 25 | นายมาหะมะเซ็ง อูมา | เจ้าพนักงานธุรการชำนาญงาน | มาหะมะเซ็ง อูมา |
| 26 | นายบุสรอ เจ๊ะแซ | หัวหน้าฝ่ายแผนงานและงบประมาณ | บุสรอ เจ๊ะแซ |

**ระเบียบวาระการประชุม**

**ระเบียบวาระที่ ๑** เรื่อง ที่ประธานแจ้งที่ประชุมทราบ

**ระเบียบวาระที่ ๒** เรื่อง รับรองรายงานการประชุมครั้งที่แล้ว

รับรองรายงานการประชุมสภาเทศบาลเมืองตากใบ สมัยสามัญ สมัยแรก ครั้งที่ 1

 ประจำปี พ.ศ.2566 เมื่อวันที่ 28 กุมภาพันธ์ 2566

**ระเบียบวาระที่ 3** เรื่อง กระทู้ถาม

**ระเบียบวาระที่ 4** เรื่อง ที่คณะกรรมการที่สภาท้องถิ่นตั้งขึ้นพิจารณาเสร็จแล้ว

**ระเบียบวาระที่ 5** เรื่อง ที่เสนอใหม่

5.1 ญัตติขออนุมัติโอนเงินงบประมาณรายจ่ายประจำปีงบประมาณ

 พ.ศ.2566

5.2 ญัตติขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปี

 งบประมาณ พ.ศ.2566

5.3 ญัตติขออนุมัติโอนเงินงบประมาณรายจ่ายประจำปีงบประมาณ

 พ.ศ.2566 ไปตั้งจ่ายเป็นรายการใหม่

5.4 ญัตติขอความเห็นชอบร่างเทศบัญญัติเทศบาลเมืองตากใบ

5.5 ญัตติขอความเห็นชอบรับมอบทรัพย์สินสิ่งปลูกสร้างโครงการพัฒนา

 ตามผังเมืองรวมเมืองตากใบ ชุมชนตาบาฮีเล

**ระเบียบวาระที่ 6** เรื่องอื่นๆ (ถ้ามี)

 เมื่อถึงเวลาประชุม ๐๙.๓๐ น. นางสาวนูรลีนา ยูนุสวังษา ประธานสภาเทศบาลเมืองตากใบ เรียกทุกท่านเข้าร่วมประชุม

นางสาวนูรลีนา ยูนุสวังษา ประกาศสภาเทศบาลเมืองตากใบเรื่องเรียกประชุมสภาเทศบาล

(ประธานสภาเทศบาล) สมัยสามัญ สมัยที่ 2 ประจำปี 2566 ตามมติที่ประชุมสภาเทศบาลเมืองตากใบสมัยสามัญ สมัยแรก ครั้งที่ 1 ประจำปี 2566 เมื่อวันที่ 28 กุมภาพันธ์ 2566 ได้กำหนดสมัยประชุมสภาเทศบาล สมัยสามัญ สมัยที่ 2ประจำปี 2566 ตั้งแต่วันที่ 1 – 30 พฤษภาคม 2566 มีกำหนด 30 วัน ดังนั้น เพื่อถือปฏิบัติตามข้อ 22 ของระเบียบกระทรวงมหาดไทย ว่าด้วยข้อบังคับการประชุม สภาท้องถิ่น พ.ศ.๒๕๔๗ และแก้ไขเพิ่มเติมถึง (ฉบับที่ 3) พ.ศ.๒๕65 จึงเรียกประชุมสภาเทศบาลเมืองตากใบ สมัยสามัญ สมัยที่ 2 ประจำปี 2566 ระหว่างวันที่ 1 – 30 พฤษภาคม 2566 ประกาศ ณ วันที่ 24 เมษายน 2566 นางสาวนูรลีนา ยูนุสวังษา ประธานสภาเทศบาลเมืองตากใบ

 ทั้งนี้ ประธานสภาเทศบาลได้นัดประชุมสภาเทศบาลเมืองตากใบ สมัยสามัญ สมัยที่ 2 ครั้งที่ 1 ประจำปี 2566 ในวันอังคารที่ 30 พฤษภาคม 2566 เวลา 09.30 น. ณ ห้องประชุมชลธารา สำนักงานเทศบาลเมืองตากใบ

 บัดนี้ สมาชิกสภาเทศบาลได้มาลงชื่อและครบองค์ประชุมแล้ว ขอเปิดการประชุมสภาเทศบาลเมืองตากใบ สมัยสามัญ สมัยที่ 2 ครั้งที่ 1 ประจำปี 2566

เนื่องจาก นายคมน์อิชณน์ จันทร์ทอง ปลัดเทศบาลเมืองตากใบ

 ตำแหน่งเลขานุการสภาเทศบาล ไปราชการอบรมที่สถาบันพระปกเกล้ากรุงเทพมหานคร ตั้งแต่วันที่ 22-30 พฤษภาคม 2566 ทำให้ไม่มีเลขานุการ สภาเทศบาลที่จะปฏิบัติหน้าที่ในการประชุมครั้งนี้

 ขอเชิญหัวหน้าสำนักปลัดเทศบาลได้ชี้แจงข้อระเบียบกฎหมาย ที่เกี่ยวข้องค่ะ

นายสมประสงค์ วีระวัฒน์ เรียนท่านประธานสภา นายกเทศมนตรี คณะผู้บริหาร ท่านสมาชิก

(หัวหน้าสำนักปลัดเทศบาล) สภาเทศบาลทุกท่านครับ เนื่องจากท่านปลัดเทศบาล ซึ่งเป็นเลขานุการสภาเทศบาล ติดภารกิจไปอบรมที่สถาบันพระปกเกล้า ฉะนั้นตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น ฉบับที่ 3 พ.ศ.2565 ข้อ 5 ในการประชุมสภาท้องถิ่นครั้งใดถ้าไม่มีเลขนุการสภาท้องถิ่น หรือมี แต่ไม่อยู่หรืออยู่แต่ไม่สามารถปฏิบัติหน้าที่ได้หรือไม่ยอมปฏิบัติหน้าที่ให้สภาท้องถิ่นเลือกสมาชิกสภาท้องถิ่นหรือพนักงานหรือข้าราชการขององค์กรปกครองส่วนท้องถิ่นนั้นคนหนึ่งเป็นผู้ปฏิบัติหน้าที่เลขานุการสภาท้องถิ่นเฉพาะในการประชุมคราวนั้น ซึ่งวิธีการเลือกเลขานุการสภาท้องถิ่น ให้นำความในข้อ 3 วิธีการเลือกประธานสภาท้องถิ่นมาใช้ โดยการเสนอชื่อและมีผู้รับรองไม่น้อยกว่าสองคนส่วนการลงคะแนนเลือกให้กระทำด้วยวิธีการยกมือจึงเรียนมาเพื่อทราบครับ

นางสาวนูรลีนา ยูนุสวังษา ขอบคุณค่ะ ขอเชิญสมาชิกสภาแสนอชื่อผู้ที่เห็นสมควรเพื่อปฏิบัติหน้าที่

(ประธานสภาเทศบาล) เป็นเลขานุการสภาเทศบาลในการประชุมสภาในครั้งนี้ โดยต้องมีสมาชิกสภาเทศบาลรับรองไม่น้อยกว่า 2 คนค่ะ

นายมูฮัมหมัดอิมรอนห์ ยะโก๊ะ เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) ทุกท่าน กระผมขอเสนอให้ นายสมประสงค์ วีระวัฒน์ หัวหน้าสำนักปลัดเทศบาลปฏิบัติหน้าที่เป็นเลขานุการสภาเทศบาลในการประชุมในครั้งนี้ครับ

นางสาวนูรลีนา ยูนุสวังษา ขอผู้รับรองไม่น้อยกว่า 2 คนค่ะ

(ประธานสภาเทศบาล)

ที่ประชุม มีผู้รับรอง 4 คน คือ

 1. นายอาสมัน ดาโอ๊ะ

 2. นายอุสมัน ยะโก๊ะ

 3. นายจิรยุทธ เจะมุ

 4. นายอาลี อายาริฮา

นางสาวนูรลีนา ยูนุสวังษา มีท่านผู้ใดจะเสนออีกหรือไม่ หากไม่มีก็เป็นไปตามระเบียบระทรวง

(ประธานสภาเทศบาล) มหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ และแก้ไข เพิ่มเติมถึง (ฉบับที่ 3) พ.ศ.๒๕65 ข้อ 14 ในการเลือกประธานสภาท้องถิ่น รองประธานสภาท้องถิ่น หรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก ในกรณีนี้ นายสมประสงค์ วีระวัฒน์ ได้รับเลือกเป็นเลขานุการสภาเทศบาล เพื่อปฏิบัติหน้าที่ในการประชุมสภาในครั้งนี้ค่ะ

มติที่ประชุม นายสมประสงค์ วีระวัฒน์ ได้รับการรับเลือกเป็นเลขานุการสภาในการประชุมครั้งนี้ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และแก้ไขเพิ่มเติมถึงฉบับที่ 3 พ.ศ.2565 ข้อ 14 ในการเลือกประธานสภาท้องถิ่น รองประธานสภาท้องถิ่น หรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก

นางสาวนูรลีนา ยูนุสวังษา ขอขอบคุณท่านสมาชิกสภาเทศบาลทุกท่านค่ะ ต่อไปขอดำเนินการเข้าสู่

(ประธานสภาเทศบาล) ระเบียบวาระการประชุมสภาเทศบาลเมืองตากใบ สมัยสามัญ สมัยที 2 ครั้งที่ 1 ประจำปี 2566 ตามระเบียบวาระการประชุม ดังนี้

**ระเบียบวาระที่ 1** **เรื่อง ที่ประธานแจ้งที่ประชุมทราบ**

นางสาวนูรลีนา ยูนุสวังษา ในระเบียบวาระนี้มีเรื่องแจ้งให้ท่านสมาชิกสภาเทศบาลทราบ ขอแนะนำ

(ประธานสภาเทศบาล) ข้าราชการใหม่ จำนวน 1 ราย คือนายสมภพ แดงเตี้ยบรรจุและแต่งตั้งใหม่ ตำแหน่งเจ้าพนักงานธุรการปฏิบัติงาน สังกัด กองยุทธศาสตร์และงบประมาณเชิญแนะนำตัวค่ะ

นายสมภพ แดงเตี้ย เรียนท่านประธานสภา นายกเทศมนตรี คณะผู้บริหาร ท่านสมาชิกและ

(จพง.ธุรการปฏิบัติงาน) ผู้เข้าร่วมประชุมทุกท่านครับ กระผมนายสมภพ แดงเตี้ย สังกัดกองยุทธศาสตร์และงบประมาณ มาบรรจุเข้ารับราชการที่นี่ เมื่อวันที่ 1 มีนาคม 2566 ที่ผ่านมาครับ

**ระเบียบวาระที่ ๒** **เรื่อง รับรองรายงานการประชุมครั้งที่แล้ว**

นางสาวนูรลีนา ยูนุสวังษา ขอเชิญท่านเลขานุการสภาค่ะ

(ประธานสภาเทศบาล)

นายสมประสงค์ วีระวัฒน์ เรียนท่านประธานสภาเทศบาล นายกเทศมนตรี คณะผู้บริหาร สมาชิก

(เลขานุการสภาเทศบาล) สภาเทศบาลทุกท่าน ขอให้ท่านสมาชิกสภาเทศบาลได้ตรวจสอบรายงานการประชุมสภาเทศบาลเมืองตากใบ สมัยสามัญ สมัยแรก ครั้งที่ 1 ประจำปี 2566 ประชุมเมื่อวันอังคาร ที่ 28 กุมภาพันธ์ 2566 โดยมีรายละเอียดทั้งสิ้น 26 หน้า ดังนี้

 หน้าที่ 1 – 4 เป็นรายชื่อผู้มาประชุม ผู้ร่วมประชุม และระเบียบวาระ การประชุม

 หน้าที่ 5 – 7 เริ่มประชุมในเวลา 09.30 น. ประธานสภาเทศบาลเมืองตากใบเปิดการประชุม

หน้า 8 – 9 เป็นระเบียบวาระที่ 1 เรื่อง ประธานแจ้งที่ประชุมทราบ

หน้า 9 – 10 เป็นระเบียบวาระที่ 2 เรื่อง รับรองรายงานการประชุมครั้งที่แล้ว

หน้า 10 – 11 เป็นระเบียบวาระที่ 3 เรื่อง กระทู้ถาม

หน้า 11 – 12 เป็นระเบียบวาระที่ 4 เรื่อง ที่คณะกรรมการที่สภาท้องถิ่นตั้งขึ้นพิจารณาเสร็จแล้ว

หน้า 12 – 23 เป็นระเบียบวาระที่ 5 เรื่อง ที่เสนอใหม่

5.1 ญัตติขออนุมัติโอนเงินงบประมาณรายจ่ายประจำปี

งบประมาณ พ.ศ.2566

5.2 ญัตติขออนุมัติแก้ไขเปลี่ยนแปลงคำชี้แจงงบประมาณ

รายจ่ายประจำปีงบประมาณ พ.ศ.2566

5.3 ญัตติขออนุมัติโอนเงินงบประมาณรายจ่ายประจำปี

งบประมาณ พ.ศ.2566 ไปตั้งจ่ายเป็นรายการใหม่

 5.4 ญัตติขอความยินยอมดำเนินการโครงการขุดลอกแม่น้ำบริเวณท่าเทียบเรือประมงพื้นบ้าน (แพปลา)

5.5 ญัตติขออนุมัติขยายเวลาการเบิกจ่ายเงิน กรณีไม่ก่อหนี้ ผูกพัน

 หน้า 23 – 26 เป็นระเบียบวาระที่ 6 เรื่อง อื่นๆ

 ครับทั้งหมดนี้ก็เป็นรายงานการประชุมสภาเทศบาลเมืองตากใบ สมัยสามัญ สมัยแรก ครั้งที่ 1 ประจำปี 2566 เมื่อวันที่ 28 กุมภาพันธ์ 2566 จึงนำเรียนท่านประธานสภามาเพื่อโปรดทราบและดำเนินการต่อไปครับ

นางสาวนูรลีนา ยูนุสวังษา ขอบคุณค่ะ สมาชิกสภาท่านใดจะแก้ไข เพิ่มเติม เปลี่ยนแปลงในส่วนที่

(ประธานสภาเทศบาล) ไม่ถูกต้องหรือตกหล่นขอให้แจ้งได้ค่ะ หากไม่มี ดิฉันขอมติจากที่ประชุม เพื่อรับรองรายงานการประชุมสภาเทศบาลเมืองตากใบ สมัยสามัญ สมัยแรก ครั้งที่ 1 ประจำปี 2566 เมื่อวันที่ 28 กุมภาพันธ์ 2566 หากท่านสมาชิกสภาเทศบาลท่านใดเห็นชอบ โปรดยกมือค่ะ

มติที่ประชุม เห็นชอบรับรองรายงานการประชุมสภาเทศบาลเมืองตากใบ สมัยสามัญ สมัยแรก ครั้งที่ 1 ประจำปี 2566 จำนวน 14 เสียง

 ไม่เห็นชอบ - เสียง

 งดออกเสียง 1 เสียง

**ระเบียบวาระที่ 3** **เรื่อง กระทู้ถาม**

นางสาวนูรลีนา ยูนุสวังษา ในวาระเรื่องกระทู้ถามท่านสมาชิกสภาได้เสนอกระทู้ถามให้ท่านนายกได้

(ประธานสภาเทศบาล) รับทราบแล้ว ต่อไปขอเชิญสมาชิกสภาที่เสนอกระทู้ได้อภิปรายค่ะ

นายมูฮัมหมัดอิมรอนห์ ยะโก๊ะ เรียนท่านประธานสภาที่เคารพ คณะผู้บริหาร สมาชิกสภาเทศบาล (สมาชิกสภาเทศบาล) และผู้เข้าร่วมประชุมทุกท่านครับ กระผมขอเสนอกระทู้จำนวน 2 เรื่องครับ

 1. อยากให้ขยายเขตไฟฟ้าสาธารณะในเขตเทศบาล ทางเข้าชมรมเด็ก

กำพร้าตาบา ทางเข้าบ้านที่ปรึกษานายกและทางเข้าศูนย์พัฒนาเด็กเล็ก มีเสาไฟฟ้าแล้ว แต่ยังไม่มีโคมไฟส่องสว่าง

 2. คูระบายน้ำอุดตัน และชำรุดเสียหาย

 - บริเวณบ้านเปาะนิแม ทางเข้าบ้านนายก ชุมชนตาบาตะปอเยาะ

ยังไม่ได้รับการแก้ไข มีปัญหาในช่วงหน้าฝนเนื่องจากคูระบายน้ำมีขนาดเล็ก และแคบ

 - บริเวณบ้านเปาะลัน คูระบายน้ำยังไม่ได้รับการแก้ไข และอยากให้

ดำเนินการขุดลอกในเบื้องต้นก่อน

 - ตลาดตาบาบริเวณร้านค้า เฉพาะฝาคูระบายน้ำชำรุด

- ชุมชนตาบาตะปอเยาะ แถวร้านน้ำชา ฝาคูระบายน้ำชำรุด

กระผมขอฝากทางเจ้าหน้าที่ผู้เกี่ยวข้องช่วยไปดูแลด้วย ขอบคุณครับ

นางสาวนูรลีนา ยูนุสวังษา ขอบคุณค่ะ ขอเชิญสมาชิกสภาท่านต่อไปค่ะ

(ประธานสภาเทศบาล)

นายอาเร๊ะ มาน๊ะ เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ กระผมนายอาเร๊ะ มาน๊ะ สมาชิกสภาเทศบาล เขต 3 ขอเสนอเครื่องออกกำลังภายในฟิตเนสที่ตลาดเจ๊ะเหมีสภาพชำรุด ไม่สามารถเล่นออกำลังกายได้ ทำให้ประชาชนที่ใช้บริการไม่มีที่ออกกำลังกาย อยากให้ดำเนินการซ่อมแซมหรือจัดซื้อเครื่องใหม่ครับ

นางสาวนูรลีนา ยูนุสวังษา ขอบคุณค่ะ ขอเชิญสมาชิกสภาท่านต่อไปค่ะ

(ประธานสภาเทศบาล)

นายอาเฟนดี บินปูเต๊ะ เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ กระผมขอเสนอเพิ่มเติมจากสมาชิกสภา ท่านแรกครับ

 - บริเวณคูระบายน้ำหลายจุดชำรุดและมีประชาชนสัญจรไปมาเป็น

จำนวนมาก เกรงว่าจะเกิดอันตรายแก่ผู้ขับขี่รถได้

* บริเวณตลาดเคยมีเหตุการณ์ที่นักท่องเที่ยวตกหล่นคูระบายน้ำ ทำให้

ได้รับบาดเจ็บ จึงอยากให้มีการแก้ไขโดยเร่งด่วน เนื่องจากช่วงนี้มีนักท่องเที่ยวเข้ามาเที่ยวเป็นจำนวนมาก อยากให้กองที่รับผิดชอบในเรื่องนี้ไม่ว่าจะเป็นกองสาธารณสุขหรือกองช่าง และอยากให้ขุดลอกคูระบายน้ำในส่วนนี้เป็นพิเศษเพื่อรองรับช่วงฤดูฝน ขอบคุณครับ

นางสาวนูรลีนา ยูนุสวังษา ขอบคุณท่านสมาชิกมากค่ะ ที่ได้เสนอปัญหาตามที่ชาวบ้านได้ร้องเรียน

(ประธานสภาเทศบาล) มานะคะ ในส่วนนี้เรียนเชิญท่านผู้บริหารได้ชี้แจงในข้อซักถามของสมาชิกค่ะ

นายซันตารา นูซันตารา เรียนท่านประธานสภาเทศบาล สมาชิกเทศบาลผู้ทรงเกียรติ

(นายกเทศมนตรี) ผู้อำนวยการกองทุกกอง และผู้เข้าร่วมประชุมทุกท่านครับ กระผมต้องขอขอบคุณท่านสมาชิกสภาทุกท่านที่ได้เสนอปัญหาต่างๆ กระผมอยากให้ทุกกองที่เกี่ยวข้อง ให้แยกงานบางงานที่ผมได้สั่งการไปแล้วได้ชี้แจงให้ผมทราบ อยากให้ท่านผู้อำนวยการกองช่างได้ชี้แจงว่าติดขัดตรงไหนบ้างในเรื่องการขยายเขตไฟฟ้า หรือเรื่องการแก้ไขปัญหาคูระบายน้ำให้ทางกองสาธารณสุขเป็นผู้ชี้แจงว่าเราจะดำเนินการอย่างไร และเรื่องของฟิสเนสให้ทางกองสาธารณสุขฯ สรุปในแต่ละปีว่าภายในฟิสเนสมีอุปกรณ์ใดที่ชำรุดบ้างหรือใช้ได้บ้าง จะต้องซ่อมจำนวนกี่ชิ้นหรือชิ้นไหนที่ทำให้เกิดอันตราย เราดูว่าแต่ละกองดูแลเรื่องไหน โดยสรุปทำเป็นรายงาน เรื่องไหนที่จำเป็นต้องแก้ไขโดยเร่งด่วน ส่วนเรื่องของถนนกำลังดำเนินการแก้ไขอยู่ครับ ขอฝากให้ทางกองสาธารณสุขฯ ชี้แจงในเรื่องที่เกี่ยวข้องต่อไป ขอบคุณครับ

นางสาวนูรลีนา ยูนุสวังษา เรียนเชิญท่านผู้อำนวยการกองสาธารณสุขฯ ได้ชี้แจง ขอเชิญค่ะ

(ประธานสภาเทศบาล)

นายมัลวาซี ศิริฮาซัน เรียนท่านประธานสภา ท่านสมาชิกสภาเทศบาล ผอ.กองทุกกองและ

(ผอ.กองสาธารณสุขฯ) เจ้าหน้าที่ทุกท่านครับ กระผมขออนุญาตชี้แจงเกี่ยวกับเรื่องเครื่องออกกำลังกาย

 ฟิสเนสครับ บางส่วนก็ยังสามารถใช้ได้ แต่เนื่องจากหลังคาอาคารรั่ว ทำให้อุปกรณ์ฟิสเนสได้รับความเสียหายไม่สามารถใช้งานได้ และอุปกรณ์ที่สามารถเล่นได้มีจำนวนน้อย ทำให้ประชาชนไม่อยากมาใช้บริการ ซึ่งคิดว่าหากเรามีงบประมาณในส่วนนี้ก็อยากให้ฟิสเนสดำเนินการต่อไปครับ และย้ายสถานที่ ฟิสเนสไปอยู่ที่สนามกีฬาเทศบาลครับ เนื่องจากมีอาคารกว้างขวางและสภาพดีกว่า เพราะการเคลื่อนย้ายอุปกรณ์ที่เสียเพื่อนำไปซ่อมขึ้นลงจากอาคารเดิมลำบาก เนื่องจากอุปกรณ์มีน้ำหนักมาก หากจะให้ฟิสเนสใช้บริการได้เหมือนเดิม ก็จะต้องใช้งบประมาณเป็นจำนวนมากครับ

นางสาวนูรลีนา ยูนุสวังษา ขอขอบคุณท่าน ผู้อำนวยการกองสาธารณสุขฯ ค่ะ เรียนเชิญท่าน

(ประธานสภาเทศบาล) ผู้อำนวยการกองช่างค่ะ

นายภิบาล อันทานุวัฒน์ เรียนท่านประธานสภา ท่านสมาชิกสภาเทศบาล และข้าราชการทุกท่าน

(ผอ.กองช่าง) ครับ กระผมขอสรุปในส่วนของปัญหาตอนนี้ทางกองช่างได้ดำเนินการสำรวจ คูระบายน้ำของถนนหลายสายแล้วครับ ผมจะประสานอีกครั้งว่ายังมีสายไหนบ้างที่ได้ทำการเขียนแบบและประเมินราคาแล้ว และจะได้ทำการจัดซื้อจัดจ้างในส่วนของฝาคูระบายน้ำครับ ส่วนในเรื่องของการขยายเขตไฟฟ้าทั้งหมด 10 สายครับ บางสายเราได้เริ่มดำเนินการไปบ้างแล้ว โดยได้ประสานกับการไฟฟ้าในการติดตามผลที่ได้ดำเนินการไปแล้ว และในการประชุมรอบหน้าคงจะมีความคืบหน้าการดำเนินการที่แล้วเสร็จมารายงานในที่ประชุมต่อไปครับ และจะขอแจ้งในที่ประชุมอีกครั้งว่าในช่วงน้ำท่วมที่ผ่านมา ถนนสายท่าแพรก ซอย 13-ฮูมอลานัส ได้เกิดน้ำกัดเซาะท่อกลมของเราเสียหาย และตอนนี้ทางกองช่างได้ประเมินราคาเป็นที่เรียบร้อยแล้ว ประมาณ 400,000 กว่าบาท ซึ่งคาดว่าจะรีบดำเนินการก่อสร้างให้แล้วเสร็จครับ ขอบคุณครับ

**ระเบียบวาระที่ 4** **เรื่อง ที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

 - ไม่มี –

**ระเบียบวาระที่ 5** **เรื่องที่เสนอใหม่**

 **5.1 ญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2566**

นางสาวนูรลีนา ยูนุสวังษา ขอเชิญคณะผู้บริหารค่ะ

(ประธานสภาเทศบาล)

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติ

(นายกเทศมนตรี) ผู้อำนวยการกองทุกกองและผู้เข้าร่วมประชุมทุกท่านครับ หลักการเพื่อขออนุมัติโอนเงินงบประมาณรายจ่ายประจำปีงบประมาณ พ.ศ.2566

 1. กองยุทธศาสตร์และงบประมาณ

 กองยุทธศาสตร์และงบประมาณได้ตั้งงบประมาณรายจ่ายใน เทศบัญญัติงบประมาณรายจ่ายประจำปีงบประมาณ พ.ศ. 2566 แผนงานบริหารงานทั่วไป งานวางแผนสถิติและวิชาการ งบลงทุนหมวดค่าครุภัณฑ์ประเภทครุภัณฑ์คอมพิวเตอร์หรืออิเล็กทรอนิกส์ ประกอบด้วย 1) ค่าจัดซื้อเครื่องคอมพิวเตอร์ สำหรับงานประมวลผล แบบที่ 2 จำนวน 30,000 บาท และค่าจัดซื้อโปรแกรมระบบปฏิบัติการ จำนวน 3,800 บาท ตั้งตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ฉบับเดือนธันวาคม 2564 ภายหลังได้มีการประกาศเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ฉบับเดือนมีนาคม 2566 ซึ่งปรากฏว่าราคากลาง และคุณลักษณะพื้นฐานมีการเปลี่ยนแปลงกองยุทธศาสตร์และงบประมาณ จึงขออนุมัติโอนเงินเพิ่มในรายการดังต่อไปนี้

 1.1 โอนเพิ่ม ในแผนงานบริหารงานทั่วไป งานวางแผนสถิติและวิชาการ งบลงทุน หมวดค่าครุภัณฑ์ ประเภทครุภัณฑ์คอมพิวเตอร์หรืออิเล็กทรอนิกส์ (ค่าจัดซื้อเครื่องคอมพิวเตอร์สำหรับงานประมวลผลแบบที่ 2) จำนวน 2,000 บาท

1.2 โอนเพิ่ม ในแผนงานบริหารงานทั่วไป งานวางแผนสถิติและวิชาการ งบลงทุน หมวดค่าครุภัณฑ์ ประเภทครุภัณฑ์คอมพิวเตอร์หรืออิเล็กทรอนิกส์ (ค่าจัดซื้อโปรแกรมระบบปฏิบัติการ) จำนวน 400 บาท

 โดย ข้อ 1.1 และข้อ 1.2 โอนลดจาก แผนงานบริหารงานทั่วไป งานวางแผนสถิติและวิชาการ งบบุคลากร หมวดเงินเดือน (ฝ่ายประจำ) ประเภทเงินเดือนข้าราชการ หรือพนักงานส่วนท้องถิ่นจำนวน 2,400 บาท (ตั้งไว้ 1,596,100 บาท เบิกจ่ายไปแล้ว 656,463.23 บาท ขณะนี้คงเหลือ 939,636.77 บาท กองยุทธศาสตร์และงบประมาณ)

2. กองช่าง

 กองช่าง มีความประสงค์จะขอโอนเงินงบประมาณรายจ่ายประจำปีงบประมาณ พ.ศ.2566 ในรายการที่มีความจำเป็นและไม่เพียงพอในการเบิกจ่าย ดังต่อไปนี้

2.1 โอนเพิ่ม ในแผนอุตสาหกรรมและการโยธา งานบริหารทั่วไปเกี่ยวกับอุตสาหกรรมและการโยธา งบดำเนินงาน หมวดค่าใช้สอย ประเภทรายจ่ายเพื่อให้ได้มาซึ่งบริการ จำนวน 87,700 บาท (ตั้งไว้ 100,000 บาท ขณะนี้คงเหลือ จำนวน ๑๕๖,๘๓๐ บาท กองช่าง)

2.2 โอนเพิ่ม ในแผนงานเคหะและชุมชน งานไฟฟ้าและประปา

งบดำเนินงาน หมวดค่าวัสดุ ประเภทวัสดุไฟฟ้าและวิทยุ จำนวน 100,000 บาท (ตั้งไว้ ๒๖๘,๒00 บาท ขณะนี้คงเหลือ จำนวน ๔๓,๒๕๐ บาท กองช่าง)

2.3 โอนเพิ่ม ในแผนงานสร้างความเข้มแข็งของชุมชน งานบริหารทั่วไป

เกี่ยวกับสร้างความเข้มแข็งของชุมชน งบบุคลากร หมวดเงินเดือน(ฝ่ายประจำ) ประเภทเงินเดือนข้าราชการหรือพนักงานส่วนท้องถิ่น จำนวน 100,000 บาท (ตั้งไว้ ๑,๓๖๙,๕๐๐บาท ขณะนี้คงเหลือ จำนวน ๖๐๖,๐๖๒.๒๖ บาท กองสวัสดิการสังคม)

โดย ข้อ 2.1,2.2, 2.3 โอนลดจาก แผนงานอุตสาหกรรมและ การโยธา งานก่อสร้างงบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการก่อสร้างรางระบายน้ำ คสล.บริเวณซอยบ้านใหม่ ๑ ชุมชนฮูมอลานัส เทศบาลเมืองตากใบ จำนวน 287,700 บาท (ตั้งไว้ 696,700 บาท ขณะนี้คงเหลือ จำนวน 696,700บาท กองช่าง) เนื่องจากโครงการดังกล่าว ประชาชนที่อยู่บริเวณข้างเคียงไม่ยินยอมให้ดำเนินการ เกรงว่าอาจจะทำให้กำแพงบ้านตนเองพังเสียหาย จึงไม่สามารถดำเนินการตามโครงการได้

ซึ่งตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๖๓ หมวด ๔ข้อ ๒๗ การโอนเงินงบประมาณรายจ่ายในงบลงทุน โดยการโอนเพิ่มโอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งเป็นรายการใหม่ ให้เป็นอำนาจอนุมัติของสภาท้องถิ่น” จึงเรียนมาเพื่อสภาเทศบาลเมืองตากใบพิจารณาอนุมัติต่อไป

นางสาวนูรลีนา ยูนุสวังษา ขอบคุณค่ะ เชิญท่านสมาชิกอภิปรายค่ะ หากไม่มี ดิฉันขอมติจาก

(ประธานสภาเทศบาล) ที่ประชุมสมาชิกสภาเทศบาลท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ.2566 ตามที่ฝ่ายบริหารเสนอ ขอให้ยกมือค่ะ

มติที่ประชุม อนุมัติให้โอนเงินประจำปีงบประมาณรายจ่ายประจำปีงบประมาณ พ.ศ.2566 จำนวน 14 เสียง

 ไม่อนุมัติ - เสียง

 งดออกเสียง 1 เสียง

**พักการประชุมในภาคเช้า เวลา 12.00 น.**

**เริ่มการประชุมในภาคบ่าย เวลา 13.45 น.**

 **5.2 ญัตติขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2566**

นางสาวนูรลีนา ยูนุสวังษา ขอเชิญคณะผู้บริหารค่ะ

(ประธานสภาเทศบาล)

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติ

(นายกเทศมนตรี) ผู้อำนวยการกองทุกกองและผู้เข้าร่วมประชุมทุกท่านครับ หลักการเพื่อขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2566

ซึ่งกองยุทธศาสตร์และงบประมาณได้ตั้งงบประมาณรายจ่ายในเทศบัญญัติงบประมาณรายจ่ายประจำปีงบประมาณ พ.ศ. 2566 แผนงานบริหารงานทั่วไป งานวางแผนสถิติและวิชาการ งบลงทุน หมวดค่าครุภัณฑ์ ประเภทครุภัณฑ์คอมพิวเตอร์หรืออิเล็กทรอนิกส์ค่าจัดซื้อเครื่องคอมพิวเตอร์สำหรับงานประมวลผล แบบที่ 2 จำนวน 30,000 บาท ตั้งตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ฉบับเดือนธันวาคม 2564 ภายหลังได้มีการประกาศเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ฉบับเดือนมีนาคม 2566 ซึ่งปรากฏว่าราคากลาง และคุณลักษณะพื้นฐานมีการเปลี่ยนแปลง กองยุทธศาสตร์และงบประมาณ จึงขอแก้ไขเปลี่ยนแปลงคำชี้แจง ดังนี้

จากเดิม

- เพื่อจัดซื้อเครื่องคอมพิวเตอร์สำหรับงานประมวลผล แบบที่ 2 จำนวน 1 เครื่องโดยมีคุณลักษณะพื้นฐาน

- มีหน่วยประมวลผลกลาง (CPU) ไม่น้อยกว่า 8 แกนหลัก

(8core) และ 16 แกนเสมือน (16 Thread) และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง (Turbo Boost หรือ Max Boost) โดยมีความเร็วสัญญาณนาฬิกาสูงสุด ไม่น้อยกว่า 4.3 GHz จำนวน 1 หน่วย

 - หน่วยประมวลผลกลาง (CPU) มีหน่วยความจำแบบ

 Cache Memory รวมในระดับ (Level) เดียวกันขนาดไม่น้อยกว่า 8 MB

 - มีหน่วยประมวลผลเพื่อแสดงภาพ โดยมีคุณลักษณะอย่างใด

 อย่างหนึ่ง หรือดีกว่า ดังนี้

1. เป็นแผงวงจรเพื่อแสดงภาพแยกจากแผงวงจรหลักที่มี

 หน่วยความจำขนาดไม่น้อยกว่า 2 GB หรือ

1. มีหน่วยประมวลผลเพื่อแสดงภาพติดตั้งอยู่ภายใน

 หน่วยประมวลผลกลางแบบ Graphics Processing Unit ที่สามารถใช้

 หน่วยความจำหลักในการแสดงภาพขนาดไม่น้อยกว่า 2 GB หรือ

1. มีหน่วยประมวลผลเพื่อแสดงภาพที่มีความสามารถใน

 การใช้หน่วยความจำหลักในการแสดงภาพขนาดไม่น้อยกว่า 2 GB

 - มีหน่วยความจำหลัก (RAM) ชนิด DDR4 หรือดีกว่า มีขนาด

 ไม่น้อยกว่า 8 GB

 - มีหน่วยจัดเก็บข้อมูล ชนิด SATA หรือดีกว่าขนาดความจุ

 ไม่น้อยกว่า2 TB หรือชนิด Solid State Drive ขนาดความจุไม่น้อยกว่า 480

 GB จำนวน 1 หน่วย

 - มีDVD-RW หรือดีกว่า จำนวน 1 หน่วย

 - มีช่องเชื่อมต่อระบบเครือข่าย (Network Interface) แบบ

 10/100/1000 Base-T หรือดีกว่า จำนวนไม่น้อยกว่า 1 ช่อง

 - มีช่องเชื่อมต่อ (Interface) แบบ USB 2.0 หรือดีกว่าไม่น้อยกว่า 3 ช่อง

 - มีแป้นพิมพ์และเมาส์

 - มีจอแสดงภาพขนาดไม่น้อยกว่า 19 นิ้ว จำนวน 1 หน่วย

(กองยุทธศาสตร์และงบประมาณ)

 - โดยจัดซื้อตามเกณฑ์ราคากลางและคุณลักษณะพื้นฐานการจัดหา

 อุปกรณ์และระบบคอมพิวเตอร์ฉบับเดือนธันวาคม 2564

 - เป็นไปตามแผนพัฒนาท้องถิ่น (พ.ศ.2566-2570) เพิ่มเติมและเปลี่ยนแปลง (ฉบับที่ 1) หน้า 37 ลำดับ 74

แก้ไขเป็น

 - เพื่อจัดซื้อเครื่องคอมพิวเตอร์สำหรับงานประมวลผล แบบที่ 2

 จำนวน 1 เครื่อง โดยมีคุณลักษณะพื้นฐาน

 - มีหน่วยประมวลผลกลาง (CPU) ไม่น้อยกว่า 8 แกนหลัก (8core) และ 16 แกนเสมือน (16 Thread) และมีเทคโนโลยีเพิ่มสัญญาณนาฬิกาได้ใน

 กรณีที่ต้องใช้ความสามารถในการประมวลผลสูง (Turbo BoostหรือMax Boost)

 โดยมีความเร็วสัญญาณนาฬิกาสูงสุด ไม่น้อยกว่า 4.4 GHzจำนวน 1 หน่วย

 - หน่วยประมวลผลกลาง (CPU) มีหน่วยความจำแบบ Cache

 Memory รวมในระดับ (Level) เดียวกันขนาดไม่น้อยกว่า 8 MB

 - มีหน่วยประมวลผลเพื่อแสดงภาพ โดยมีคุณลักษณะอย่างใด

 อย่างหนึ่ง หรือดีกว่า ดังนี้

1. เป็นแผงวงจรเพื่อแสดงภาพแยกจากแผงวงจรหลักที่มี

 หน่วยความจำขนาดไม่น้อยกว่า 2 GB หรือ

1. มีหน่วยประมวลผลเพื่อแสดงภาพติดตั้งอยู่ภายใน

 หน่วยประมวลผลกลาง แบบ Graphics Processing Unit ที่สามารถใช้

 หน่วยความจำหลักในการแสดงภาพขนาดไม่น้อยกว่า 2 GB หรือ

1. มีหน่วยประมวลผลเพื่อแสดงภาพที่มีความสามารถใน

 การใช้หน่วยความจำหลักในการแสดงภาพขนาดไม่น้อยกว่า 2 GB

 - มีหน่วยความจำหลัก (RAM) ชนิด DDR4 หรือดีกว่า มีขนาด

 ไม่น้อยกว่า 8 GB

 - มีหน่วยจัดเก็บข้อมูล ชนิด SATA หรือดีกว่า ขนาดความจุ

 ไม่น้อยกว่า 2 TB หรือชนิด Solid State Drive ขนาดความจุไม่น้อยกว่า

 500 GB จำนวน 1 หน่วย

 - มีช่องเชื่อมต่อระบบเครือข่าย (Network Interface) แบบ

 10/100/1000 Base-T หรือดีกว่า จำนวนไม่น้อยกว่า 1 ช่อง

 - มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง

 - มีแป้นพิมพ์และเมาส์

 - มีจอแสดงภาพขนาดไม่น้อยกว่า 19 นิ้ว จำนวน 1 หน่วย

(กองยุทธศาสตร์และงบประมาณ)

 - โดยจัดซื้อตามเกณฑ์ราคากลางและคุณลักษณะพื้นฐานการ

 จัดหาอุปกรณ์และระบบคอมพิวเตอร์ฉบับเดือนมีนาคม 2566

 - เป็นไปตามแผนพัฒนาท้องถิ่น (พ.ศ.2566-2570) เพิ่มเติม และเปลี่ยนแปลง (ฉบับที่ 1) หน้า 37 ลำดับ 74

 ซึ่งตามระเบียบกระทรวงมหาดไทยว่าด้วยวิธีการงบประมาณของ

 องค์กรปกครองส่วนท้องถิ่น พ.ศ. 2563 หมวด 4 ข้อ 29 “การแก้ไขเปลี่ยน

 แปลงคำชี้แจงประมาณการรายจ่ายในงบลงทุน ที่ทำให้ลักษณะปริมาณ

 คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของ

 สภาท้องถิ่น”จึงเรียนมาเพื่อสภาเทศบาลเมืองตากใบพิจารณาอนุมัติต่อไป

นางสาวนูรลีนา ยูนุสวังษา ขอบคุณค่ะ เชิญท่านสมาชิกอภิปรายค่ะ หากไม่มี ดิฉันขอมติจาก

(ประธานสภาเทศบาล) ที่ประชุมสมาชิกสภาเทศบาลท่านใดอนุมัติให้แก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2566 ตามที่ฝ่ายบริหารเสนอ ขอให้ยกมือค่ะ

มติที่ประชุม อนุมัติให้แก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2566 จำนวน 14 เสียง

 ไม่อนุมัติ - เสียง

 งดออกเสียง 1 เสียง

 **5.3 ญัตติขออนุมัติโอนเงินงบประมาณรายจ่ายประจำปี พ.ศ.2566**

 **ไปตั้งจ่ายเป็นรายการใหม่**

นางสาวนูรลีนา ยูนุสวังษา ขอเชิญคณะผู้บริหารค่ะ

(ประธานสภาเทศบาล)

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติ

(นายกเทศมนตรี) ผู้อำนวยการกองทุกกองและผู้เข้าร่วมประชุมทุกท่านครับ หลักการเพื่อขออนุมัติโอนเงินงบประมาณรายจ่ายประจำปีงบประมาณ พ.ศ.2566 ไปตั้งจ่ายเป็นรายการใหม่

1. สำนักปลัดเทศบาล

 สำนักปลัดเทศบาลมีความประสงค์จะจัดซื้อโต๊ะพับอเนกประสงค์ จำนวน 10 ตัว เพื่อใช้ในการจัดกิจกรรมต่างๆ ของเทศบาล จึงจำเป็นต้องโอนงบประมาณรายจ่ายประจำปีงบประมาณ พ.ศ. 2566 ไปตั้งจ่ายเป็นรายการใหม่ ดังนี้

 โอนไปตั้งจ่ายเป็นรายการใหม่ ในแผนงานบริหารงานทั่วไป

 งานบริหารทั่วไปงบลงทุน หมวดค่าครุภัณฑ์ ประเภทครุภัณฑ์สำนักงาน ค่าจัดซื้อโต๊ะพับอเนกประสงค์ ขนาด 75×180 เซนติเมตร จำนวน 10 ตัว เป็นเงิน 32,000 บาท

โดยโอนลดจาก แผนงานบริหารงานทั่วไป งานบริหารทั่วไป งบบุคลากร หมวดเงินเดือน (ฝ่ายประจำ) ประเภทเงินเพิ่มต่างๆ ของข้าราชการ หรือพนักงานส่วนท้องถิ่น เป็นเงิน 32,000 บาท (ตั้งไว้ 689,300 บาท โอนลดแล้ว 50,000 บาท เบิกจ่ายไปแล้ว 364,590 บาท ขณะนี้คงเหลือ 274,710 บาท สำนักปลัดเทศบาล)

2. กองคลัง

 ด้วยกองคลังมีความประสงค์จะจัดซื้อครุภัณฑ์สำนักงาน และครุภัณฑ์

 คอมพิวเตอร์ เพื่อใช้ในการปฏิบัติงานในสำนักงาน เนื่องจากครุภัณฑ์เดิมมีสภาพ

 ชำรุดไม่สามารถใช้งานได้ อายุการใช้งานหลายปีและมีการซ่อมแซมอยู่บ่อยครั้ง

 ค่าซ่อมแซมราคาค่อนข้างสูง ไม่คุ้มค่า แต่ไม่ได้ตั้งรายจ่ายเพื่อการนี้ไว้ จึงมี

 ความประสงค์โอนตั้งจ่ายเป็นรายการใหม่ ดังนี้

 2.1 โอนไปตั้งจ่ายเป็นรายการใหม่ ในแผนงานบริหารทั่วไป

 งานบริหารงานคลัง งบลงทุน หมวดค่าครุภัณฑ์ ประเภทครุภัณฑ์สำนักงาน

 เป็นค่าจัดซื้อครุภัณฑ์สำนักงาน จำนวน 2 รายการ ดังนี้

 1. โต๊ะทำงาน จำนวน 1 ตัว เป็นเงิน 5,000 บาท

 2. เก้าอี้ทำงาน จำนวน 2 ตัว เป็นเงิน 6,000 บาท

 2.2 โอนไปตั้งจ่ายเป็นรายการใหม่ ในแผนงานบริหารทั่วไป งานบริหารงานคลัง งบลงทุน หมวดค่าครุภัณฑ์ ประเภทครุภัณฑ์คอมพิวเตอร์ เป็นค่าจัดซื้อครุภัณฑ์คอมพิวเตอร์ จำนวน 4 รายการ ดังนี้

 1. เครื่องคอมพิวเตอร์สำหรับงานประมวลผล แบบที่ 2 จำนวน 2 เครื่องๆ ละ 32,000 บาท เป็นเงิน 64,000 บาท

 2. เครื่องพิมพ์ Multifunction เลเซอร์ หรือ LED สี จำนวน 2 เครื่องๆ ละ 16,000 บาท เป็นเงิน 32,000 บาท

 3. เครื่องสำรองไฟฟ้า ขนาด 800 VA จำนวน 2 เครื่องๆ ละ2,500 บาท เป็นเงิน 5,000 บาท

 4. ชุดโปรแกรมระบบปฏิบัติการฯ จำนวน 2 ชุดๆ ละ 4,200 บาท

เป็นเงิน 8,400 บาท

 โดยจัดซื้อตามเกณฑ์ราคากลางและคุณลักษณะพื้นฐานการจัดหา อุปกรณ์และระบบคอมพิวเตอร์ฉบับเดือนมีนาคม 2566 ประกาศ ณ วันที่ 13

 มีนาคม 2566

 โดยข้อ 2.1 และ 2.2 โอนลดจาก แผนงานการพาณิชย์ งานกิจการสถานีขนส่ง/กิจการท่าเรือ งบดำเนินงาน หมวดค่าใช้สอย ประเภทรายจ่ายเพื่อให้ได้มาซึ่งบริการ เป็นเงิน 120,400 บาท (ตั้งไว้ 720,000 บาท ขณะนี้คงเหลือ 720,000 บาท กองคลัง)

3. กองช่าง

 กองช่างมีความประสงค์จะขอโอนเงินงบประมาณรายจ่ายประจำปี งบประมาณ พ.ศ. 2566 ไปตั้งจ่ายเป็นรายการใหม่ เนื่องจากโครงการก่อสร้าง

รางระบายน้ำ คสล.บริเวณซอยบ้านใหม่ 1ชุมชนฮูมอลานัส ประชาชนที่อยู่บริเวณข้างเคียงไม่ยินยอมให้ดำเนินการ โดยเกรงว่าอาจจะทำให้กำแพงบ้านตนเองพังลงมา ทำให้ไม่สามารถดำเนินการโครงการได้ จึงมีความจำเป็นต้องโอนงบประมาณรายจ่ายไปตั้งเป็นรายการใหม่ ดังนี้

โอนไปตั้งจ่ายเป็นรายการใหม่ ในแผนงานอุตสาหกรรมและการโยธา

งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้าง สิ่งสาธารณูปการ โครงการก่อสร้างท่อลอดเหลี่ยมบริเวณถนนสายท่าแพรก ซอย ๑๓ เป็นเงิน ๔๐๙,๐๐๐ บาท

 โดยโอนลดจาก แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการก่อสร้างรางระบายน้ำ คสล.บริเวณซอยบ้านใหม่ 1 ชุมชนฮูมอลานัส เทศบาลเมืองตากใบ เป็นเงิน ๔๐๙,๐๐๐บาท (ตั้งไว้ 696,700 บาท ขณะนี้คงเหลือ 696,700 บาท กองช่าง)

4. กองสาธารณสุขและสิ่งแวดล้อม

 กองสาธารณสุขฯ มีความประสงค์จะจัดซื้อเก้าอี้สำนักงาน เพื่อใช้ในการปฏิบัติงานซึ่งขาดแคลน และบางรายการชำรุดระหว่างปีไม่สามารถใช้งาน

ได้ส่งผลกระทบต่อการปฏิบัติงาน จึงมีความจำเป็นต้องขออนุมัติโอนเงินงบประมาณรายจ่ายประจำปีงบประมาณ พ.ศ. 2566 ไปตั้งจ่ายเป็นรายการใหม่ดังนี้

โอนไปตั้งจ่ายเป็นรายการใหม่ ในแผนงานสาธารณสุขงานบริหารทั่วไป

เกี่ยวกับสาธารณสุข งบลงทุน หมวดค่าครุภัณฑ์ ประเภทครุภัณฑ์สำนักงาน ค่าจัดซื้อเก้าอี้สำนักงาน จำนวน 3 ตัว เป็นเงิน 9,000 บาท

โดยโอนลดจาก แผนงานสาธารณสุข งานบริหารทั่วไปเกี่ยวกับสาธารณสุขงบดำเนินงาน หมวดค่าใช้สอย ประเภทค่าลงทะเบียนในการฝึกอบรม เป็นเงิน 9,000บาท (ตั้งไว้ 80,000 บาท ขณะนี้คงเหลือ 80,000 บาท กองสาธารณสุขและสิ่งแวดล้อม)

 5. กองสวัสดิการ

 กองสวัสดิการสังคมมีความประสงค์จะจัดซื้อครุภัณฑ์อุปกรณ์คอมพิวเตอร์และระบบคอมพิวเตอร์จำนวน ๔ รายการ เพื่อใช้ในงานในการปฏิบัติงานประจำภายในกอง จึงมีความจำเป็นต้องโอนงบประมาณไปตั้งจ่ายเป็นรายการใหม่ ดังนี้

 5.1 โอนไปตั้งจ่ายเป็นรายการใหม่ ในแผนงานสร้างความเข้มแข็งของ

 ชุมชน งานบริหารทั่วไปเกี่ยวกับสร้างความเข้มแข็งของชุมชน งบลงทุน หมวด

ค่าครุภัณฑ์ ประเภทครุภัณฑ์คอมพิวเตอร์หรืออิเล็กทรอนิกส์ค่าจัดซื้อเครื่องคอมพิวเตอร์ สำหรับงานประมวลผล แบบที่ ๒ (จอแสดงภาพขนาดไม่น้อยกว่า ๑๙ นิ้ว) เป็นเงิน ๓๒,๐๐๐ บาท

 โดยโอนลดจาก แผนงานสร้างความเข้มแข็งของชุมชน งานบริหาร

ทั่วไปเกี่ยวกับสร้างความเข้มแข็งของชุมชน งบบุคลากร หมวดเงินเดือน (ฝ่ายประจำ) ประเภทเงินเพิ่มต่างๆ ของข้าราชการหรือพนักงานส่วนท้องถิ่น

 เป็นเงิน ๒๕,๐๐๐ บาท (ตั้งไว้ 277,200 บาท เบิกจ่ายไปแล้ว 148,300 บาท

 ขณะนี้คงเหลือ 128,900 บาท) และแผนงานสร้างความเข้มแข็งของชุมชน

 งานบริหารทั่วไปเกี่ยวกับสร้างความเข้มแข็งของชุมชน งบดำเนินงาน หมวดค่าใช้สอย

 ประเภทค่าลงทะเบียนในการฝึกอบรม เป็นเงิน ๗,๐๐๐ บาท (ตั้งไว้ 80,000 บาท ขณะนี้คงเหลือ 80,000 บาท)

5.๒ โอนไปตั้งจ่ายเป็นรายการใหม่ ในแผนงานสร้างความเข้มแข็งของชุมชน งานบริหารทั่วไปเกี่ยวกับสร้างความเข้มแข็งของชุมชน งบลงทุน หมวด ค่าครุภัณฑ์ ประเภทครุภัณฑ์คอมพิวเตอร์หรืออิเล็กทรอนิกส์ ค่าจัดซื้อเครื่องพิมพ์แบบฉีดหมึกพร้อมติดตั้งถังหมึกพิมพ์(Ink Tank Printer) เป็นเงิน ๔,๑๐๐ บาท

 โดยโอนลดจาก แผนงานสร้างความเข้มแข็งของชุมชน งานบริหารทั่วไปเกี่ยวกับสร้างความเข้มแข็งของชุมชนงบดำเนินงาน หมวดค่าใช้สอย ประเภท ค่าบำรุงรักษาหรือซ่อมแซม เป็นเงิน ๔,๑๐๐ บาท (ตั้งไว้ 10,000 บาท ขณะนี้คงเหลือ 10,000 บาท)

5.3 โอนไปตั้งจ่ายเป็นรายการใหม่ ในแผนงานสร้างความเข้มแข็งของชุมชน งานบริหารทั่วไปเกี่ยวกับสร้างความเข้มแข็งของชุมชน งบลงทุน หมวด ค่าครุภัณฑ์ ประเภทครุภัณฑ์คอมพิวเตอร์หรืออิเล็กทรอนิกส์ ค่าจัดซื้อเครื่องสำรองไฟฟ้า ขนาด ๑ kVA เป็นเงิน ๕,๗๐๐ บาท

 โดยโอนลดจาก แผนงานสร้างความเข้มแข็งของชุมชน งานบริหารทั่วไปเกี่ยวกับสร้างความเข้มแข็งของชุมชน งบดำเนินงาน หมวดค่าวัสดุ ประเภท วัสดุไฟฟ้าและวิทยุ เป็นเงิน ๕,๗๐๐ บาท (ตั้งไว้ 20,000 บาท เบิกจ่ายไปแล้ว 775 บาท ขณะนี้คงเหลือ 19,225 บาท)

5.4 โอนไปตั้งจ่ายเป็นรายการใหม่ ในแผนงานสร้างความเข้มแข็งของชุมชน งานบริหารทั่วไปเกี่ยวกับสร้างความเข้มแข็งของชุมชน งบลงทุน หมวด ค่าครุภัณฑ์ ประเภทครุภัณฑ์คอมพิวเตอร์หรืออิเล็กทรอนิกส์ ค่าจัดซื้อชุดโปรแกรมระบบปฏิบัติการสำหรับเครื่องคอมพิวเตอร์และเครื่องคอมพิวเตอร์โน้ตบุ๊กแบบสิทธิการใช้งานประเภทติดตั้งมาจากโรงงาน (OEM) ที่มีลิขสิทธิ์ถูกต้องตามกฎหมาย เป็นเงิน ๔,๒๐๐ บาท

โดยโอนลดจาก แผนงานสร้างความเข้มแข็งของชุมชน งานบริหารทั่วไปเกี่ยวกับสร้างความเข้มแข็งของชุมชน งบดำเนินงาน หมวดค่าวัสดุ ประเภท วัสดุไฟฟ้าและวิทยุ เป็นเงิน ๔,๒๐๐บาท (ตั้งไว้ 20,000 บาท เบิกจ่ายไปแล้ว 775 บาท ขณะนี้คงเหลือ 19,225 บาท)

ซึ่งตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๖๓ หมวด ๔ “การโอนและการแก้ไขเปลี่ยนแปลงงบประมาณ” ข้อ ๒๗ การโอนเงินงบประมาณรายจ่ายในการลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งเป็นรายการใหม่ ให้เป็นอำนาจอนุมัติของสภาท้องถิ่น”จึงเรียนมาเพื่อสภาเทศบาลเมือง ตากใบพิจารณาอนุมัติต่อไป

นางสาวนูรลีนา ยูนุสวังษา ขอบคุณค่ะ เชิญท่านสมาชิกอภิปรายค่ะ หากไม่มี ดิฉันขอมติจาก

(ประธานสภาเทศบาล) ที่ประชุมสมาชิกสภาเทศบาลท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ.2566 ไปตั้งจ่ายเป็นรายการใหม่ ตามที่ฝ่ายบริหารเสนอ ขอให้ยกมือค่ะ

มติที่ประชุม อนุมัติให้โอนเงินงบประมาณรายจ่ายประจำปีงบประมาณ พ.ศ.2566 ไปตั้งจ่ายเป็นรายการใหม่ จำนวน 14 เสียง

 ไม่อนุมัติ - เสียง

 งดออกเสียง 1 เสียง

 **5.4 ญัตติขอความเห็นชอบร่างเทศบัญญัติเทศบาลเมืองตากใบ**

นางสาวนูรลีนา ยูนุสวังษา เนื่องจากญัตตินี้เป็นการพิจารณาร่างเทศบัญญัติ ขอให้เลขานุการสภา

(ประธานสภาเทศบาล) ได้ชี้แจงข้อระเบียบที่เกี่ยวข้องค่ะ

นายสมประสงค์ วีระวัฒน์ เรียนท่านประธานสภา นายกเทศมนตรี คณะผู้บริหาร ท่านสมาชิกสภา

(หัวหน้าสำนักปลัดเทศบาล) เทศบาลทุกท่านครับ เนื่องจากญัตตินี้เป็นการพิจารณาร่างเทศบัญญัติ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และแก้ไขเพิ่มเติมถึงฉบับที่ 3 พ.ศ.2565 ข้อ 45 ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ 1. การรับหลักการ 2. การแปรญัตติ 3. การให้ความเห็นชอบเป็นเทศบัญญัติ แต่ถ้าญัตติร่างข้อบัญญัตินั้นไม่ใช่ญัตติร่างข้อบัญญัติงบประมาณ ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในห้องประชุมสภาจะอนุมัติให้พิจารณา สามวาระรวดเดียวก็ได้ จึงนำเรียนมาให้ท่านประธานสภาได้พิจารณาครับ ว่าจะดำเนินการต่อไปอย่างไร ขอบคุณครับ

นางสาวนูรลีนา ยูนุสวังษา ตามที่ท่านเลขานุการสภาได้ชี้แจงข้อระเบียบ ที่ประชุมมีความคิดเห็น

(ประธานสภาเทศบาล) อย่างไรบ้าง ขอเชิญคณะผู้บริหารค่ะ

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติ

(นายกเทศมนตรี) ผู้อำนวยการกองทุกกองและผู้เข้าร่วมประชุมทุกท่านครับ เนื่องจากญัตตินี้ไม่ได้

 เป็นญัตติร่างข้อบัญญัติงบประมาณ ผมขอเสนอให้พิจารณาสามวาระรวดครับ

นางสาวนูรลีนา ยูนุสวังษา ขอบคุณค่ะ ดิฉันขอมติที่ประชุมสภา ท่านใดอนุมัติให้พิจารณาสาม

(ประธานสภาเทศบาล) วาระรวด ขอให้ยกมือค่ะ

มติที่ประชุม อนุมัติให้พิจารณาสามวาระรวด จำนวน 14 เสียง

 ไม่อนุมัติ - เสียง

 งดออกเสียง 1 เสียง

นางสาวนูรลีนา ยูนุสวังษา ต่อไปขอเชิญผู้บริหารเสนอญัตติในวาระที่ 1 การรับหลักการค่ะ

(ประธานสภาเทศบาล)

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติ

(นายกเทศมนตรี) ผู้อำนวยการกองทุกกองและผู้เข้าร่วมประชุมทุกท่านครับ หลักการเพื่อพิจารณาเห็นชอบร่างเทศบัญญัติเทศบาลเมืองตากใบ

ตามที่เทศบาลเมืองตากใบ ได้มีคำสั่งเทศบาลเมืองตากใบ ที่ ๑๑๒/๒๕๖๖ เรื่อง แต่งตั้งคณะทำงานในการจัดทำ (ยกร่าง) พิจารณา ทบทวน ปรับปรุงแก้ไขเทศบัญญัติเทศบาลเมืองตากใบ ลงวันที่ ๑๕ มีนาคม ๒๕๖๖ และมีการประชุมคณะทำงาน เพื่อปรึกษาหารือในความเหมาะสม และพิจารณา (ยกร่าง) เทศบัญญัติฯ ที่เห็นควรบังคับใช้ในเขตเทศบาลเมืองตากใบ เมื่อวันที่ ๒๐ เมษายน ๒๕๖๖ เวลา ๑๐.๐๐ น.ณ ห้องประชุมชลธารา นั้น

 ทั้งนี้ มติที่ประชุมได้มีการยกร่างเทศบัญญัติขึ้นใหม่ จำนวน ๑ เรื่อง ได้แก่ เทศบัญญัติเทศบาลเมืองตากใบ เรื่อง การติดตั้งบ่อดักไขมันบำบัดน้ำเสียในอาคาร พ.ศ. ๒๕๖๖ เพื่อให้มีความเหมาะสมและสอดคล้องกับสถานการณ์ในปัจจุบัน และตอบสนองนโยบายของรัฐบาลในด้านการจัดการสิ่งแวดล้อมรวม ไปถึงการปฏิบัติตามหนังสือสั่งการของกรมส่งเสริมการปกครองส่วนท้องถิ่น ที่มุ่งเน้นการจัดการน้ำเสียที่ต้นทางและเป็นส่วนหนึ่งของการแก้ไขปัญหาคุณภาพของน้ำอีกด้วย และได้ดำเนินการรับฟังความคิดเห็นของประชาชน ผ่านช่องทางต่างๆ ดังนี้ (๑) การแสดงความคิดเห็นผ่านทางไปรษณีย์ โดยส่งความคิดเห็นมา ที่เทศบาลเมืองตากใบ ๔๓๕ หมู่ที่ ๑ ตำบลเจ๊ะเห อำเภอตากใบ จังหวัดนราธิวาส ๙๖๑๑๐, (๒) แสดงความคิดเห็นผ่านทางหมายเลขโทรศัพท์ ๐ ๗๓๖๔ ๒๒๒๒, (๓) ทางระบบเครือข่ายสารสนเทศ เว็บไซต์ [www.takbaicity.go.th](http://www.takbaicity.go.th), (๔) Facebook สำนักงานเทศบาลเมืองตากใบ, (๕) Facebook Fan Page เทศบาลเมืองตากใบ Takbai – Narathiwat, (๖) เปิดโอกาสให้ประชาชนมารับทราบข้อมูล และแสดงความคิดเห็นต่อหน่วยงานโดยตรงณ งานนิติการ สำนักปลัดเทศบาล เทศบาลเมืองตากใบ อำเภอตากใบ จังหวัดนราธิวาสโดยส่วนใหญ่แล้วเห็นด้วย ในการตราเทศบัญญัติดังกล่าว

ซึ่งตามพระราชบัญญัติเทศบาล พ.ศ.2496 และแก้ไขเพิ่มเติมถึง (ฉบับที่ 14) พ.ศ.2562

 มาตรา ๖๐ เทศบาลมีอำนาจตราเทศบัญญัติโดยไม่ขัดหรือแย้งต่อบทกฎหมาย ในกรณีดังต่อไปนี้

 (๑) เพื่อปฏิบัติการให้เป็นไปตามหน้าที่ของเทศบาลที่กำหนดไว้ในพระราชบัญญัตินี้

 (๒) เมื่อมีกฎหมายบัญญัติให้เทศบาลตราเทศบัญญัติหรือให้มีอำนาจตราเทศบัญญัติในเทศบัญญัตินั้น จะกำหนดโทษปรับผู้ละเมิดเทศบัญญัติไว้ด้วยก็ได้ แต่ห้ามมิให้กำหนดเกินกว่าหนึ่งพันบาท มาตรา ๖๑ ทวิร่างเทศบัญญัติจะเสนอได้ก็แต่โดย

 (๑) นายกเทศมนตรี

 (๒) สมาชิกสภาเทศบาล หรือ

 (3) ราษฎรผู้มีสิทธิเลือกตั้งในเขตเทศบาลตามกฎหมายว่าด้วยการเข้าชื่อเสนอข้อบัญญัติท้องถิ่น

 มาตรา ๖๒ ภายในเจ็ดวันนับแต่วันที่สภาเทศบาลได้มีมติเห็นชอบด้วย กับร่างเทศบัญญัติใดในกรณีเทศบาลตำบล ให้ประธานสภาเทศบาลส่งร่าง เทศบัญญัติไปยังนายอำเภอเพื่อส่งไปยังผู้ว่าราชการจังหวัดพิจารณา ในกรณีเทศบาลเมืองและเทศบาลนคร ให้ประธานสภาเทศบาลส่งไปยังผู้ว่าราชการจังหวัดพิจารณา

 และระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ และแก้ไขเพิ่มเติมถึง (ฉบับที่ ๓) พ.ศ. ๒๕๖๕ข้อ ๔๕ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุม สภาท้องถิ่นจะอนุมัติให้พิจารณาสามวาระรวดเดียวก็ได้จึงเรียนมาเพื่อ สภาเทศบาลเมืองตากใบพิจารณาอนุมัติต่อไป

นางสาวนูรลีนา ยูนุสวังษา ขอบคุณค่ะ ขอเชิญสมาชิกอภิปรายค่ะ

(ประธานสภาเทศบาล)

นางสาวเจ๊ะรอบีย๊ะเจ๊ะเด็ง เรียนท่านประธานสภา นายกเทศมนตรี คณะผู้บริหาร ท่านสมาชิกสภา

(รองปลัดเทศบาล) เทศบาลทุกท่าน ดิฉันขอชี้แจงเพิ่มเติมในส่วนของการจัดทำเทศบัญญัติเกี่ยวกับการติดตั้งบ่อดักไขมันบำบัดน้ำเสียในอาคาร เนื่องจากเป็นนโยบายของรัฐบาล ที่จะแก้ไขปัญหาสิ่งแวดล้อม และการแก้ไขต้องเริ่มต้นจากท้องถิ่น ซึ่งกระทรวงมหาดไทยได้มอบนโยบายให้องค์กรปกครองส่วนท้องถิ่นดำเนิน การออกเทศบัญญัตินี้ เพื่อบังคับใช้กับพื้นที่ที่เป็นอาคารบ้านเรือนและโรงงาน อุตสาหกรรม ผู้ประกอบการต่างๆ ให้มีบ่อดักไขมัน เพื่อจะได้แก้ปัญหาในด้านสิ่งแวดล้อมเราต้องดำเนินการตามหนังสือสั่งการ ทำให้เกิดเทศบัญญัตินี้ขึ้นมา จึงเรียนมาเพื่อให้ที่ประชุมทราบค่ะ

นายอาเฟนดี บินปูเต๊ะ เรียนท่านประธานสภาเทศบาล คณะผู้บริหาร สมาชิกเทศบาล และ

(สมาชิกสภาเทศบาล) ผู้ทรงเกียรติทุกท่านกรณีบ่อดักไขมันที่เราได้เจอคือ คูระบายน้ำอุดตันเนื่องจากร้านค้าที่เททิ้งไชมันลงในคูระบายน้ำ เป็นระยะเวลานานจนทำให้เกิดตะกอนแข็งซึ่งทำให้ท่อน้ำอุดตัน อยากให้กองสาธารณสุขฯ ที่ดูแลในส่วนนี้ได้เข้าไปตรวจสอบร้านค้าในเทศบาลครับ

นายซันตารา นูซันตารา ขอให้กองช่างช่วยชี้แจงเกี่ยวกับบ่อดักไขมันบำบัดน้ำเสีย มีขั้นตอน

(นายกเทศมนตรี) การดำเนินการอย่างไรครับ

นายภิบาล อันทานุวัฒน์ เรียนท่านประธานสภา นายกเทศมนตรี คณะผู้บริหาร และท่านสมาชิก

(ผู้อำนวยการกองช่าง) สภาเทศบาลทุกท่านครับ บ่อดักไขมัน คือการดักของเสียจากอาคารที่ปล่อยลงในคูระบายน้ำสาธารณะ ซึ่งตามปกติเราจะปล่อยตามธรรมชาติ โดยไม่มีการบำบัด ซึ่งทำให้คูน้ำอุดตัน หากเทศบัญญัติฉบับนี้บังคับใช้ก็จะสามารถแก้ไขปัญหา คูระบายน้ำอุดตันได้ส่วนหนึ่ง โดยจะเป็นบ่อทรงสี่เหลี่ยมรับน้ำจากอาคาร บำบัดภายในและปล่อยออกไปยังคูน้ำสาธารณะ ขอบคุณครับ

นางสาวอรอมล อินทรสุวรรณ เรียนท่านประธานสภา นายกเทศมนตรี คณะผู้บริหาร และท่านสมาชิก

(นิติกรชำนาญการ) สภาเทศบาลทุกท่านค่ะ เนื่องจากดิฉันเป็นผู้รับผิดชอบเรื่องนี้โดยตรง เทศบัญญัติ เรื่องการติดตั้งบ่อดักไขมันบำบัดน้ำเสียในอาคารคือนโยบายของทางรัฐบาล ที่ต้องการพัฒนาคุณภาพน้ำเพื่อควบคุมมลพิษ ประกอบกับโดยที่เทศบาลเมืองตากใบมีการขยายตัวของเมืองอย่างต่อเนื่อง จึงเป็นการอันจำเป็นที่จะต้องมีการตราเทศบัญญัติฯ ดังกล่าว เพื่อประโยชน์ในการรักษาความสะอาด การกำจัดมูลฝอยและสิ่งปฏิกูล โดยให้ครัวเรือนในเขตเทศบาลเมืองตากใบมีระบบบำบัดน้ำเสียที่ดีจากต้นทาง เพื่อเป็นการรักษาสภาพแวดล้อมของพื้นที่ รองรับต่อการเปลี่ยนแปลงและขยายตัวของเมืองในอนาคต ซึ่งเป็นอำนาจหน้าที่ของเทศบาลเมืองที่ต้องทำ ตามมาตรา ๕๓ (๑) ประกอบมาตรา ๖0 เทศบาลมีอำนาจตราเทศบัญญัติโดยไม่ขัดหรือแย้งต่อบทกฎหมาย ตามพระราชบัญญัติเทศบาล พ.ศ. ๒๔๙๖ และแก้ไขเพิ่มเติมถึง (ฉบับที่ ๑๔) พ.ศ. ๒๕๖๒

 สำหรับเนื้อความในแต่ละข้อ คณะทำงานการจัดทำ (ยกร่าง) พิจารณา ทบทวน ปรับปรุงแก้ไขเทศบัญญัติเทศบาลเมืองตากใบ ได้ดำเนินการพิจารณา ยกร่างจากตัวอย่างแนวทางปฏิบัติในการออกข้อบัญญัติ/เทศบัญญัติ ตามหนังสือกรมส่งเสริมการปกครองท้องถิ่น ด่วนที่สุด ที่ มท ๑๘๐๔.๕/ว ๑๙๙๘

ลงวันที่ ๒2 พฤษภาคม ๒๕๖๒ ขอบคุณค่ะ

นายสมประสงค์ วีระวัฒน์ เรียนท่านประธานสภา นายกเทศมนตรี คณะผู้บริหาร และท่านสมาชิก

(หัวหน้าสำนักปลัดเทศบาล) สภาเทศบาลทุกท่านครับ เนื่องจากเทศบัญญัตินี้เกี่ยวข้องกับประชาชนทุกคน ซึ่งก่อนที่เราจะร่างเทศบัญญัตินี้ เราได้ตั้งคณะทำงานเพื่อคุยถึงข้อดีและข้อเสียขึ้นข้อดีคือสภาพแวดล้อมดีขึ้น ข้อเสียคือร่างนี้พอประกาศแล้วมันมีผลกับทุกครัวเรือนในเขตเทศบาลรวมถึงร้านค้า อยากให้ทางกองช่างได้ตรวจสอบว่าเมื่อ ทำการก่อสร้างแล้วจะไม่มีผลกระทบหรือเป็นภาระต่อประชาชนจนเกินไป ทั้งภาระค่าใช้จ่ายและอื่นๆครับ

นางสาวนูรลีนา ยูนุสวังษา ขอบคุณค่ะ มีสมาชิกท่านใดจะอภิปรายหรือสอบถามเพิ่มเติมอีกหรือไม่

(ประธานสภาเทศบาล) หากไม่มีดิฉันขอมติจากที่ประชุม ท่านใดเห็นชอบร่างเทศบัญญัติ เรื่องการติดตั้งบ่อดักไขมันและบำบัดน้ำเสียในอาคาร ในวาระที่ 1 การรับหลักการ ขอให้ยกมือค่ะ

มติที่ประชุม เห็นชอบร่างเทศบัญญัติฯ ในวาระที่ 1 การรับหลักการ จำนวน 14 เสียง

 ไม่เห็นชอบ - เสียง

 งดออกเสียง 1 เสียง

นางสาวนูรลีนา ยูนุสวังษา เมื่อที่ประชุมเห็นชอบรับหลักการในวาระที่ 1 ต่อไปจะเป็นการพิจารณา

(ประธานสภาเทศบาล) ต่อในวาระที่ 2 การแปรญัตติ ขอให้เลขานุการสภาเทศบาลชี้แจงข้อระเบียบค่ะ

นายสมประสงค์ วีระวัฒน์ ในวาระที่ 2 การแปรญัตติ ตามระเบียบระทรวงมหาดไทย ว่าด้วย

(หัวหน้าสำนักปลัดเทศบาล) ข้อบังคับการประชุมสภาท้องถิ่น พ.ศ.๒๕๔๗ และแก้ไขเพิ่มเติมถึง (ฉบับที่ 3) พ.ศ.๒๕65 ข้อ 45 วรรค 2 การพิจารณาในวาระที่สอง คือ การแปรญัตติให้ ที่ประชุมสภาเป็นกรรมการแปรญัตติเต็มสภา โดยให้ประธานสภาที่ประชุมเป็นประธานคณะกรรมการแปรญัตติ จึงเรียนมาเพื่อดำเนินการต่อไปครับ

นางสาวนูรลีนา ยูนุสวังษา ขอบคุณค่ะ ท่านเลขาที่ได้ชี้แจงในข้อระเบียบค่ะ มีสมาชิกท่านใด

(ประธานสภาเทศบาล) จะเสนอแปรญัตติ ขอให้ยกมือค่ะ หากไม่มี ก็ถือว่าคณะกรรมการแปรญัตติ คงร่างเดิมไว้ ต่อไปเป็นการพิจารณาในวาระที่ 3 ให้ความเห็นชอบตราเป็น เทศบัญญัติ สมาชิกท่านใดเห็นชอบให้ตราเป็นเทศบัญญัติ เรื่องการติดตั้งบ่อดักไขมันบำบัดน้ำเสียในอาคารขอให้ยกมือค่ะ

มติที่ประชุม เห็นชอบให้ตราเป็นเทศบัญญัติ เรื่องการติดตั้งบ่อดักไขมันบำบัดน้ำเสียในอาคาร จำนวน 14 เสียง

 ไม่เห็นขอบ - เสียง

 งดออกเสียง 1 เสียง

 **5.5 ญัตติขอความเห็นชอบรับมอบทรัพย์สินสิ่งปลูกสร้างโครงการพัฒนาตามผังเมืองรวมเมืองตากใบชุมชนตาบาฮีเล**

นางสาวนูรลีนา ยูนุสวังษา ขอเชิญคณะผู้บริหารค่ะ

(ประธานสภาเทศบาล)

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติ

(นายกเทศมนตรี) ผู้อำนวยการกองทุกกองและผู้เข้าร่วมประชุมทุกท่านครับ หลักการเพื่อพิจารณาเห็นชอบในการรับมอบทรัพย์สินสิ่งปลูกสร้างโครงการพัฒนาตามผังเมืองรวมเมืองตากใบ ชุมชนตาบาฮิเล

ตามที่ กรมโยธาธิการและผังเมืองโดยสำนักสถาปัตยกรรม ได้ว่าจ้างบริษัทตากใบการโยธา จำกัด ดำเนินการก่อสร้างโครงการพัฒนาตามผังเมืองรวมเมืองตากใบ ชุมชนตาบาฮีเล ตำบลเจ๊ะเหอำเภอตากใบ จังหวัดนราธิวาส ตามสัญญาจ้าง เลขที่ 295/2562 ลงวันที่ 5 กันยายน 2562 สิ้นสุดสัญญาจ้าง เมื่อวันที่ 18 กันยายน 2564 วงเงินค่าก่อสร้าง 86,823,000บาทและผู้รับจ้างได้ดำเนินการก่อสร้างแล้วเสร็จตามสัญญาจ้างทุกประการ คณะกรรมการตรวจรับพัสดุได้ตรวจรับงานงวดสุดท้ายเป็นที่เรียบร้อยแล้วเห็นว่าถูกต้องตามสัญญาจ้างเมื่อวันที่ 24 มีนาคม 2565 นั้น

จังหวัดนราธิวาส โดยสำนักงานโยธาธิการและผังเมืองจังหวัดนราธิวาสได้พิจารณาแล้วเพื่อให้การดำเนินโครงการเป็นไปตามวัตถุประสงค์และได้รับการดูแลบำรุงรักษาให้อยู่ในสภาพดีพร้อมใช้งานเกิดประโยชน์กับประชาชนในพื้นที่และเป็นไปตามนโยบายของรัฐบาลในเรื่องการกระจายอำนาจให้แก่องค์กรปกครอง ส่วนท้องถิ่น จึงขอส่งมอบทรัพย์สินสิ่งปลูกสร้างดังกล่าวให้กับสำนักงานเทศบาลเมือง ตากใบเพื่อดูแลบำรุงรักษาต่อไป

ซึ่งตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560

มาตรา 3 ให้ยกเลิกบทบัญญัติเกี่ยวกับพัสดุ การจัดซื้อจัดจ้าง หรือการบริหารพัสดุ ในกฎหมาย ระเบียบ ข้อบังคับ ประกาศ ข้อบัญญัติ และข้อกำหนดใดๆ ของหน่วยงานของรัฐที่อยู่ ภายใต้บังคับแห่งพระราชบัญญัตินี้

มาตรา 122 ให้ระเบียบสำนักนายกรัฐมนตรี ว่าด้วยการพัสดุ พ.ศ.2535 และระเบียบสำนักนายกรัฐมนตรีว่าด้วยการพัสดุด้วยวิธีการทางอิเล็กทรอนิกส์ พ.ศ. 2549 และบรรดาระเบียบข้อบังคับ ประกาศ ข้อบัญญัติ และข้อกำหนดใดๆ เกี่ยวกับพัสดุ การจัดซื้อจัดจ้าง หรือการบริหารพัสดุของหน่วยงานรัฐอื่นที่ไม่อยู่ภายใต้บังคับของระเบียบสำนักนายกรัฐมนตรี ว่าด้วยการพัสดุ พ.ศ. 2535 หรือระเบียบสำนักนายกรัฐมนตรี ว่าด้วยการพัสดุด้วยวิธีการทางอิเล็กทรอนิกส์ พ.ศ. 2549 แล้วแต่กรณีรวมทั้งมติคณะรัฐมนตรีที่เกี่ยวกับพัสดุ การจัดซื้อจัดจ้าง หรือการบริหารพัสดุของหน่วยงานของรัฐยังคงใช้บังคับได้ต่อไปเท่าที่ไม่ขัดหรือแย้งกับพระราชบัญญัตินี้จนกว่าจะมีกฎกระทรวง ระเบียบ หรือประกาศ ในเรื่องนั้นๆ ตามพระราชบัญญัตินี้ใช้บังคับ

หนังสือกรมส่งเสริมการปกครองท้องถิ่น ด่วนที่สุด ที่ มท 0808.2/ ว 1628 ลงวันที่ 4 มิถุนายน 2561 เรื่อง ข้อหารือแนวทางปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และระเบียบกระทรวงการคลังว่าด้วยการจัดซื้อจัดจ้างและการบริหารงานพัสดุภาครัฐ พ.ศ.2560 ประเด็นการรับพัสดุที่มีผู้อุทิศให้เป็นกรรมสิทธิ์แก่องค์กรปกครองส่วนท้องงถิ่นหรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุนั้น โดยคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ มีความเห็นว่า ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 มาตรา 3 บัญญัติว่า “ให้ยกเลิกบทบัญญัติเกี่ยวกับพัสดุการจัดซื้อ จัดจ้าง หรือการบริหารพัสดุในกฎหมาย ระเบียบ ข้อบังคับ ประกาศ ข้อบัญญัติและข้อกำหนดใดๆ ของหน่วยงานภาครัฐที่อยู่ภายใต้บังคับแห่งพระราชบัญญัตินี้” ซึ่งพระราชบัญญัติฯ มาตรา 3 มีเจตนารมณ์ให้ยกเลิกบทบัญญัติที่เกี่ยวกับพัสดุ สำหรับกรณีอื่นที่มิใช่เกี่ยวกับการจัดซื้อจัดจ้างหรือการบริหารพัสดุก็ยังคงดำเนินการตามระเบียบที่เกี่ยวข้องต่อไป

และระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่นพ.ศ.2535 แก้ไขเพิ่มเติมถึง(ฉบับที่ 10) พ.ศ.2558 ข้อ 9 ในกรณีที่มีผู้อุทิศพัสดุให้เป็นกรรมสิทธิแก่หน่วยการบริหารราชการส่วนท้องถิ่น หรือใช้สิทธิอันเกี่ยวกับพัสดุหรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไขหรือมีภาระติดพันหน่วยการบริหารราชการส่วนท้องถิ่นจะรับเอาพัสดุหรือสิทธินั้นๆ ได้ต่อเมื่อได้รับความเห็นชอบจากสภาหน่วยการบริหารราชการส่วนท้องถิ่นนั้น จึงเรียนมาเพื่อสภาเทศบาลเมืองตากใบพิจารณาอนุมัติต่อไป

 สำหรับการรับมอบทรัพย์สินสิ่งปลูกสร้าง โครงการพัฒนาตามผังเมืองรวมเมืองตากใบ ชุมชนตาบาฮีเล ซึ่งเดิมเราได้รับมอบมาหลายพื้นที่ รวมเป็นเงินกว่า 200 ล้านบาท และมีเหลืออีกประมาณ 16 ล้านกว่า จึงแจ้งมาเพื่อทราบ เพื่อขอความเห็นชอบจากท่านสมาชิกทุกท่านครับ ขอบคุณครับ

นางสาวนูรลีนา ยูนุสวังษา ขอบคุณค่ะ เชิญท่านสมาชิกอภิปรายค่ะ หากไม่มี ดิฉันขอมติจาก

(ประธานสภาเทศบาล) ที่ประชุมสมาชิกสภาเทศบาลท่านใดเห็นชอบให้รับมอบทรัพย์สินสิ่งปลูกสร้างโครงการพัฒนาตามผังเมืองรวมเมืองตากใบชุมชนตาบาฮีเลตามที่ฝ่ายบริหารเสนอ ขอให้ยกมือค่ะ

มติที่ประชุม เห็นชอบให้รับมอบทรัพย์สินสิ่งปลูกสร้างโครงการพัฒนาตามผังเมืองรวมเมืองตากใบ ชุมชนตาบาฮิเล จำนวน 14 เสียง

 ไม่อนุมัติ - เสียง

 งดออกเสียง 1 เสียง

**ระเบียบวาระที่ 6** **เรื่อง อื่นๆ (ถ้ามี)**

นางสาวนูรลีนา ยูนุสวังษา ขอเชิญคณะผู้บริหารค่ะ

(ประธานสภา)

นายซันตารา นูซันตารา เรียนท่านประธานสภา คณะผู้บริหาร ท่านสมาชิกสภาทุกท่านครับ

(นายกเทศมนตรี) เดือนมิถุนายนที่จะถึงนี้สมาชิกสภาเทศบาลจะครบวาระหรือไม่ ช่วยชี้แจง ด้วยครับ

นายบุสรอ เจ๊ะแซ เรียนท่านประธานสภา นายกเทศมนตรี คณะผู้บริหาร ท่านสมาชิกสภา

(หัวหน้าฝ่ายแผนงานฯ) เทศบาลทุกท่านครับ ขออนุญาตชี้แจงดังนี้ครับ ตามกฎหมายในการเลือกตั้งสมาชิกสภาเทศบาล มีการเลือกตั้ง เมื่อวันที่ 28 มีนาคม 2564 ซึ่งมีผลนับตั้งแต่วันที่ 28 มีนาคม 2564 ที่ผ่านมานับเป็นเวลา 2 ปี และจะครบกำหนดในเดือนมีนาคม 2567 ส่วนท่านนายก กกต.รับรองหลังจากสมาชิกสภาเทศบาล คือเดือน พ.ค. - มิ.ย. ครับ ขออนุญาตนำเรียนเท่านี้ ขอบคุณครับ

นายซันตารา นูซันตารา เรียนท่านสมาชิกสภาเทศบาลและข้าราชการทุกท่าน ผมขอนัดประชุม

(นายกเทศมนตรี) พร้อมกันเพื่อแจ้งนโยบายต่างๆ ของผู้บริหาร โดยขอเชิญสมาชิกสภาเทศบาลและผู้บริหารตลอดจนข้าราชการทุกท่าน ณ ห้องประชุมตาบา ก่อนเทศกาล วันฮารีรายอ ขอบคุณครับ

นางสาวนูรลีนา ยูนุสวังษา ขอบคุณค่ะ สำหรับการประชุมสภาเทศบาลเมืองตากใบครั้งต่อไป
(ประธานสภาเทศบาล) จะเป็นประชุมสมัยสามัญ สมัยที่ 3 ประจำปี พ.ศ. ๒๕๖๖ กำหนดไว้ระหว่าง

วันที่ 1 – 30 สิงหาคม ๒๕๖๖ ส่วนจะเป็นวันที่เท่าไหร่จะแจ้งเป็นหนังสือให้ทราบอีกครั้ง ดิฉันต้องขอขอบคุณท่านนายกเทศมนตรี คณะผู้บริหาร สมาชิกสภาเทศบาลและผู้ร่วมประชุมทุกท่านที่มาร่วมประชุมในวันนี้ หากไม่มีอะไร ดิฉันขอปิดการประชุมค่ะ

 ปิดการประชุมเวลา ๑๖.๓๕ น.

กาญจนา รอฮิม

 (ลงชื่อ)..................................... ผู้จดรายงานการประชุม
 (นางสาวกาญจนา รอฮิม)
 หัวหน้าฝ่ายอำนวยการ

สมประสงค์ วีระวัฒน์คมน์อิชณน์ จันทร์ทองงงค์ วีระวัฒน์

 (ลงชื่อ) *............................................* ผู้ตรวจรายงานการประชุม
 (นายสมประสงค์ วีระวัฒน์)
 หัวหน้าสำนักปลัดเทศบาล
 เลขานุการสภาเทศบาลเมืองตากใบ

 คณะกรรมการตรวจรายงานการประชุมได้ตรวจสอบรายงานการประชุมถูกต้อง

อาเฟนดี บินปูเต๊ะ

 (ลงชื่อ) .............................................. สมาชิกสภาเทศบาล
 (นายอาเฟนดี บินปูเต๊ะ)

ลาไปประกอบพิธีฮัจย์

 (ลงชื่อ) ........................................... สมาชิกสภาเทศบาล
 (นายมะทรามี เจ๊ะเลาะ)

กามารูเด็ง มูดอ

 (ลงชื่อ) .............................................. สมาชิกสภาเทศบาล
 (นายกามารูเด็ง มูดอ)

เดนอัสรี อูเซ็ง

 (ลงชื่อ) .............................................. สมาชิกสภาเทศบาล
 (นายเดนอัสรี อูเซ็ง)

อาเร๊ะ มาน๊ะ

 (ลงชื่อ) .............................................. สมาชิกสภาเทศบาล
 (นายอาเร๊ะ มาน๊ะ)